Аляксандр Уладзіміравіч Батвінёнак

Аляксандр Уладзіміравіч Батвінёнак (, Браслаў, Віцебская вобласць — ) — беларускі скульптар.

 Біяграфія 
Нарадзіўся  года ў горадзе Браславе Віцебскай вобласці. У 1983 годзе скончыў Беларускі тэатральна-мастацкі інстытут, у 1986 годзе творчыя акадэмічныя майстэрні Акадэміі мастацтваў СССР у Мінску. Вучыўся ў А. Анікейчыка, Г. Мурамцава, А. Арцімовіча, З. Азгура. Удзельнік мастацкіх выставак з 1982 года.

Член Беларускага саюза мастакоў з 1988 года. 

Жыў у г. Мінску. Памёр  года.

 Творчасць 
Працуе ў станковай скульптуры. Выкарыстоўвае розныя матэрыялы: дрэва, бронза, мармур і інш. Асноўныя творы: кампазіцыі «Памяці пісьменнікаў франтавікоў Беларусі», «Партызанскі хлеб», «Беларускія майстры 17 стагоддзя», «Ефрасіння Полацкая», «Дзяўчына з яблыкам», «Архангел Міхаіл», «Паўшы анёл», «Дастаеўскі». Выканаў помнік П. Мсціслаўцу ў Мсціславе (у сааўтарстве з А. Чыгрыным і архітэктарам Ю. Казаковым).

Шмат гадоў звяртаўся да вобраза Ф. М. Дастаеўскага. Ён стварыў 6 работ, прысвечаных пісьменнікуАляксандр Батвіненак. 

Творы знаходзяцца ў Нацыянальным мастацкім музеі Беларусі, бібліятэцы імя Я. Коласа Нацыянальнай АН Беларусі, Беларускім музеі гісторыі і культуры, Гродзенскім гісторыка-археалагічным музеі, Магілеўскім абласным мастацкім музеі імя П. Масленікава, Музеі-кватэры Ф. М. Дастаеўскага (Санкт-Пецярбург).

 Узнагароды 
Лаўрэат спецыяльнай прэміі Прэзідэнта Рэспублікі Беларусь дзеячам культуры і мастацтва за 2001 год у галіне выяўленчага мастацтва. Узнагароджаны медалём Беларускага саюза мастакоў «За дасягненні ў выяўленчым мастацтве» і граматай Беларускага Саюза архітэктараў у галіне скульптуры.

 Крыніцы 

 Літаратура 



Катэгорыя:Скульптары Беларусі
Катэгорыя:Скульптары XXI стагоддзя
Катэгорыя:Скульптары XX стагоддзя